Haras

Haras () – upė šiaurės Pakistane, Chaiber Pachtunchvos ir Pandžabo provincijose; Indo kairysis intakas. Prasideda aukštumose, Abotabado apylinkėse dvejomis ištakomis – Lora Haru ir Satora Haru. Teka daugiausia vakarų kryptimi. Įteka į Indą į pietus nuo Atoko.

Didžiausi intakai: Nandna Kasas, Šakardara Kasas (kairieji), Džabi Kasas (dešinysis).

Haro upės vanduo gausiai naudojamas drėkinimui, buitinėmis reikmėmis. Ant upės įrengta Khanpuro užtvanka, o tvenkinio vanduo naudojamas Islamabado ir Ravalpindžio miestų reikmėmis.

Haro upę bandoma sieti su „Rigvedoje“ minima Ardžykyja ().

Pakistano upės